**IZJAVA O POVJERLJIVOSTI I NEOTKRIVANJU INFORMACIJA**

Ovom Izjavom o povjerljivosti i neotkrivanju informacija („Izjava“) se regulira način na koji potencijalni ponuditelj „(Kupac“) i njegovi Zastupnici, kako su niže u tekstu definirani, mogu koristiti informacije i podatke u svezi s prodajom poslovnih udjela („Transakcija“) društva ZAIC-A Limited („Društvo“) dobivene od strane Viadukt d.d. u stečaju kao prodavatelja („Strana koja objavljuje informacije“), Društva i njihovih direktora, službenica, zaposlenika, agenata ili savjetnika ili direktora, službenika, zaposlenika, agenata ili savjetnika njihovih povezanih društava (uključujući, bez ograničenja, odvjetnike, računovođe, konzultante, financijske savjetnike i članove nadzornih odbora) ("Zastupnici").

U svezi s razmatranjem mogućeg interesa za Transakciju, Kupac kao tvrtka koja će provesti proces temeljite analize, svi podaci i/ili informacije koje Kupac zatraži u tu svrhu, a koji se odnose na Društvo i/ili njegova povezana društva i/ili Prodavatelja i/ili Transakciju će se dostaviti Kupcu prema uvjetima i odredbama ove Izjave o povjerljivosti i neotkrivanju informacija ("Izjava").

Strana koja objavljuje informacije i/ili Društvo i/ili njihovi Zastupnici, mogu izravno ili neizravno otkriti, isporučiti ili na neki drugi način staviti na raspolaganje Kupcu i/ili njegovim Zastupnicima informacije i/ili podatke u bilo kojem obliku (usmeno, pismeno, vizualno i elektronički) povjerljive prirode ili koje se tiču vlasništva, ili koje se odnose, bez ograničenja, na Stranu koja objavljuje informacije i/ili Društvo i/ili Transakciju i/ili njihove Zastupnike, prije ili poslije datuma ove Izjave, od strane ili u ime Strane koja objavljuje informacije, bez obzira je li ga pripremila Strana koja objavljuje informacije ili Društvo ili njihovi Zastupnici, Kupcu i/ili njegovim Zastupnicima, koji zajedno s analizama, kompilacijama, studijama ili drugim dokumentima ili zapisima koje je pripremio (ili netko drugi u njihovo ime) sam Kupac i/ili njegovi Zastupnici, koje sadrže ili se na neki drugi način odražavaju ili stvaraju iz takvih informacija i/ili podataka, a koje čine materijal za procjenu, isključujući svaku informaciju koja: (a) je već poznata ili postane dostupna i poznata javnosti (ali ne kao rezultat otkrivanja informacije od strane Kupca ili njegovog Zastupnika); ili (b) jest ili postaje dostupna Kupcu i/ili njegovim Zastupnicima putem informacija koje nisu povjerljive prirode, iz izvora koji nisu Strana koja objavljuje informacije i/ili Društvo ili njihovi Zastupnici, pod uvjetom da izvor takvih informacija nije bio poznat Kupcu i/ili njegovim Zastupnicima kao povjerljivo obvezujuć izjavom o povjerljivosti ili drugom ugovornom, zakonskom ili fiducijarnom obvezom o povjerljivosti prema Strani koja objavljuje informacije i/ili Društvu i/ili njihovim Zastupnicima (“Materijal za procjenu”). U slučaju da je Kupcu odobren pristup sadržajima za temeljitu analizu, Kupac je suglasan i potvrđuje da se odredbe i uvjeti iz ove Izjave primjenjuju na sadržaje za temeljitu analizu - koje uključuju i razgovore s upravom, Društvom i/ili Zastupnicima Strane koja objavljuje informacije i/ili Zastupnicima Društva.

Radi izbjegavanja bilo kakve sumnje, sve informacije i dokumenti stavljeni Kupcu na raspolaganje od strane Strane koja objavljuje informacije, Društva ili njihovih Zastupnika smatrat će se povjerljivima i podlijegat će odredbama ove Izjave kao Materijal za procjenu u Transakciji.

U ovoj Izjavi navedeni su uvjeti i odredbe koje se primjenjuju na bilo koje otkrivanje informacija od Strane koja objavljuje informacije ili Društva ili njihovih Zastupnika prema Kupcu i/ili njegovim Zastupnicima kao primateljima Materijala za procjenu.

Uzimajući u obzir suglasnost Strane koja objavljuje informacije da učini dostupnim Materijal za procjenu Kupcu ili njegovim Zastupnicima, Kupac potvrđuje i suglasan je kako slijedi:

1. Kupac će koristiti Materijal za procjenu isključivo u svrhu vrednovanja Transakcije i mora držati Materijal za procjenu kao strogo povjerljiv, te u svakom trenutku poduzimati odgovarajuće mjere zaštite tajnosti. Kupac može otkriti Materijal za procjenu ili njegove dijelove onima od svojih Zastupnika koji trebaju proučiti takav Materijal za procjenu u svrhu procjene Transakcije, jedino uz obvezu prethodne obavijesti da Materijal za procjenu predstavlja poslovnu tajnu kao i da je isključivo vlasništvo Strane koja objavljuje informaciju, te da ga je zabranjeno bez odobrenja koristiti u bilo koju drugu svrhu osim u svrhu vrednovanja Transakcije, kao i da ga je zabranjeno distribuirati ili kopirati u cijelosti i/ili pojedine dijelove i obvezu prijenosa iste obveze o nekorištenju i povjerljivosti na one od svojih Zastupnika kojima će otkriti Materijal za procjenu a sve u svrhu procjene Transakcije.
2. Kupac i njegovi Zastupnici:

* ne smiju dijeliti nikakve informacije iz Materijala za procjenu s drugim osobama osim ako je dozvoljeno ovom Izjavom;
* poduzeti razumne mjere kako bi se osiguralo da ništa od povjerljivih informacija nije vidljivo niti dostupno drugim osobama niti da ih druge osobe mogu pregledavati, kopirati i/ili distribuirati;

1. Kupac ne smije i neće upućivati svoje Zastupnike da otkriju bilo kojoj trećoj osobi ili tijelu, osobito ne bilo kojem zaposleniku Strane koja objavljuje informacije, Društva ili njihovih Zastupnika: (a) o provođenju ikakvih istraga, rasprava ili pregovora , ili o onima koji su se već dogodili glede Transakcije; (b) o tome da je Kupac i/ili njegovi Zastupnici zatražio ili primio bilo kakav Materijal za procjenu; ili (c) bilo koji od odredbi, uvjeta ili drugih činjenica u svezi s Transakcijom, uključujući, ali bez ograničenja, status Transakcije. Ako se takva komunikacija dogodi, Kupac mora to brzo, u potpunosti i kompletno otkriti Strani koja objavljuje informacije i/ili Društvu i/ili njihovim zastupnicima, te Kupac u potpunosti razumije i prihvaća da će biti odgovoran za svu štetu koju pretrpi Strana koja objavljuje informacije i/ili Društvo i/ili njihovi Zastupnici.
2. Bez obzira na sve rečeno u ovoj Izjavi, u slučaju da Kupac mora, da bi se uskladio s važećim zakonima i propisima, uključujući, ali ne ograničavajući se na, sudske izjave, ispitivanje, zahtjeve za dokumentima, građanskim istražnim zahtjevima ili sličnim postupcima, otkriti dijelove i/ili u potpunosti Materijal za procjenu, Kupac je dužan: (a) odmah pisanom obavijesti javiti Strani koja objavljuje informaciju o takvom zahtjevu; (b) dostaviti samo onaj dio Materijala za procjenu koji im zakon nalaže tako pružiti; i (c) potruditi se koliko je god moguće kako bi stekli jamstvo da će se Materijal za procjenu tretirati i čuvati kao povjerljiv materijal. U slučaju da se traži bilo kakvo takvo otkrivanje Materijala za procjenu, Kupac će se potruditi u najvećoj mogućoj mjeri da Strani koja objavljuje informacije dozvoli da zatraži nalog za privremenu zaštitnu mjeru ili drugi prikladan pravni lijek, ako je takav pravni lijek prikladan i razumna mjera za zaštitu interesa Strane koja objavljuje informacije i/ili Društva i/ili njihovih Zastupnika.
3. Kupac i njegovi Zastupnici priznaju i prihvaćaju da su svi Materijali za procjenu koji su im otkriveni i dalje vlasništvo Strane koja objavljuje informacije, uključujući i intelektualna prava vlasništva Materijala za procjenu, i ne dobivaju time nikakva prava ni interes u bilo kojem Materijalu za procjenu koji im je otkriven. Kupac i njegovi Zastupnici moraju odmah, osim ako je zabranjeno primjenjivim zakonom ili pravilima poštivanja, na pisani zahtjev Strane koja objavljuje informacije dostaviti toj Strani koja objavljuje informacije, ili uništiti, sve primjerke Materijala za procjenu u posjedu Kupca ili u posjedu njegovih Zastupnika koji su im dostavljeni ili na drugi način stavljeni na raspolaganje, od ili u ime Strane koja objavljuje informacije i/ili Društva i/ili njihovih Zastupnika, te držati sav usmeni Materijal za procjenu povjerljivim, podložno uvjetima ove Izjave.
4. Bez obzira na isporuku ili uništenje Materijala za procjenu traženo u točki 5., sve dužnosti i obveze koje postoje prema ovoj Izjavi ostaju u punoj snazi i učinku kroz razdoblje od pet godina od datuma ove Izjave, osim Materijala za procjenu koji je predmet zakonski obvezne bankovne tajne ili zakona o zaštiti podataka.
5. Kupac će sve upite i drugu komunikaciju sa Stranom koja objavljuje informacije vezane na Materijal za procjenu obaviti direktno sa Stranom koja objavljuje informacije i/ili njenim Zastupnicima iz Transakcije.
6. Ova Izjava primjenjuje se na sve Materijale za procjenu koje je otkrila Strana koja objavljuje informacije i/ili Društvo i/ili njihovi Zastupnici od datuma izvršenja do pete godišnjice datuma ove Izjave, osim na Materijale za procjenu koji su podložni zakonskoj obvezi bankovne tajnosti ili zakonima o zaštiti podataka, na koje se ova obveza o neotkrivanju iz ove Izjave primjenjuje na duže razdoblje, kako to zahtijevaju zakonski obvezni propisi.
7. Kupac priznaje da, ni Strana koja objavljuje informacije niti Društvo niti njihovi Zastupnici ne prihvaćaju odgovornost niti daju kakvo jamstvo za, niti čine ikakvo usmeno ili pismeno zastupanje, izričito ili podrazumijevajuće, u smislu točnosti ili cjelovitosti Materijala za procjenu koji je dostavljen ili na drugi način povezan s predloženom Transakcijom, te isti nisu dužni ažurirati Materijal za procjenu ili ispravljati eventualne netočnosti u njemu. Materijal za procjenu neće se koristiti kao temelj za ikakav ugovor, osim ako je tako izričito navedeno u takvom ugovoru. Sve procjene i/ili projekcije koje su dio Materijala za procjenu uključuju subjektivne prosudbe i analize koje mogu biti ili ne moraju biti točne te Strana koja objavljuje informacije, Društvo i njihovi Zastupnici ne daju nikakva jamstva o dostupnosti ili prikladnosti takvih procjena i/ili projekcija.
8. Kupac se slaže da će obeštetiti Stranu koja objavljuje informacije i/ili Društvo i/ili njihove Zastupnike od bilo kojih i svih izravnih ili neizravnih gubitaka ili štete bilo koje prirode koje može pretrpjeti Strana koja objavljuje informacije i/ili Društvo i/ili njihovi Zastupnici kao rezultat bilo kakvog kršenja obveza od strane Kupca ili njegovih Zastupnika prema ovoj Izjavi. Strana koja objavljuje informacije, Društvo i njihovi Zastupnici izričito se odriču bilo kakve odgovornosti, uključujući ali se ne ograničavajući na odgovornost za štetu, gubitak, troškove, izdatke ili druge zahtjeve za naknadu štete koja proizlazi izravno ili neizravno iz bilo kakve upotrebe Materijala za procjenu ili iz nepotpunosti, netočnosti, nepreciznosti ili nečitkosti Materijala za procjenu, a Kupac i njegovi Zastupnici potpisivanjem ove Izjave neopozivo su suglasni s takvim isključenjem odgovornosti.
9. Niti jedan propust ili odgoda Strane koja objavljuje informacije i/ili Društva i/ili njihovih zastupnika da ostvari bilo koje pravo na temelju ovog dokumenta, niti bilo kakvo djelomično ostvarenje prava, neće se smatrati odricanjem od toga ili onemogućiti kakvu drugu daljnju primjenu bilo kojeg prava iz ovog dokumenta.
10. Nevaljanost ili neprovedivost bilo koje odredbe Izjave ne utječe na valjanost ili ovršnost bilo koje druge odredbe ove Izjave, koja će ostati u potpunosti na snazi i s učinkom.
11. Ova Izjava podliježe i sačinjena je u skladu s hrvatskim zakonom, a svaki spor koji iz njega proizlazi bit će pod isključivom nadležnosti hrvatskih sudova i na njega će se primjenjivati hrvatsko pravo.

Kupac se slaže da potpisivanjem ove Izjave putem svojih ovlaštenih predstavnika će ova Izjava biti obvezujuća za Kupca i njihove Zastupnike i stupa u potpunosti na snagu danom potpisa.

|  |  |
| --- | --- |
| Za i u ime [IME KUPCA] |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |
| *[IME]*  *[FUNKCIJA]*  *[DATUM]* |  |